Jador, cerere în căsătorie la Survivor All Stars. Răspunsul iubitei Oana Ciocan
- Moraru Iulia
- 6 martie 2024, 10:39
Jador și Oana Ciocan formează un cuplu de câteva luni, iar cântărețul i-a dus mult dorul iubitei sale cât a stat în jungla de la Survivor. Când a revăzut-o, acesta și-a exprimat direct sentimentele pentru ea și i-a pus marea întrebare.
Jador și Oana Ciocan nu s-au întâlnit în timpul competiției pentru că artistul a fost eliminat înainte ca iubita sa să intre în concurs, după ce a încălcat regulamentul.
Cu toate acestea, acest lucru nu l-a împiedicat pe cântăreț să își vadă partenera și să facă un gest impresionant. Se pare că artistul a reușit să convingă producătorii să îi permită să o vadă pe Oana, însă nimeni nu se aștepta la ceea ce avea să urmeze.
Jador a cerut-o în căsătorie pe Oana Ciocan
La încheierea probei de imunitate, Daniel Pavel a oprit-o pe Oana Ciocan și i-a anunțat că iubitul ei, Jador, o așteaptă pentru a-i transmite un mesaj.
Revederea lor a fost una emoționantă, cei doi îmbrățișându-se și sărutându-se pasional, după două luni în care nu s-au văzut.
"Vreau să fii femeia mea", a spus Jador. Și a continuat "Vrei să fii soția mea?".
După câteva momente de uimire totală, Oana a reușit să își exprime gândurile și a spus: "Păi, normal".
Ulterior, cei doi au fost nevoiți să se despartă. Oana Ciocan s-a întors în tabăra Războinicilor, iar Jador acasă.
Acesta a fost eliminat din Survivor All Stars din cauza încălcării regulamentului emisiunii.
Spontan, a decis să părăsească tabăra Faimoșilor, ceea ce era strict interzis. A aflat că iubita sa era cazată la un hotel în apropiere, în pregătire pentru filmări.
În dorința de a o vedea pe Oana Ciocan, Jador a ignorat regulile și a fugit din junglă. Numai că, această acțiune romantică l-a costat eliminarea din competiție.
Oana Ciocan, cu o lovitură sub ochi
Oana Ciocan, iubita lui Jador, s-a alăturat concurenților Survivor All Stars. În episodul difuzat marți seara, 5 martie, ea a intrat în tabăra Războinicilor.
Deși spera să-și vadă partenerul, a aflat că Jador a fost eliminat.
Aceasta a spus că nu se aștepta la eliminarea cântărețului. De altfel, ghinioanele s-au ținut lanț de ea. În timpul unei probe, din neatenție, s-a rănit pe față, chiar sub ochi.
"Lovitura a fost cauzată chiar ieri, la joc. Nu am fost atentă și graba m-a costat. Noroc că nu este mai rău. Eu mă simt bine, chiar dacă nu arăt atât de bine", a explicat iubita lui Jador.
Războinica se aștepta să-l vadă pe Jador
Ulterior, Oana Ciocan a izbucnit în lacrimi și a mărturisit că nu se aștepta ca iubitul său să plece chiar în momentul când ea a intrat în competiție, iar acest lucru a destabilizat-o.
"Am emoții, de asta. Am emoții, că m-am întors aici și nu știam că va fi atât de devreme (n.red. eliminarea lui Jador) și de asta plâng.
Efectiv, nu am putut să mă concentrez deloc astăzi, pentru că am avut alte așteptări. Alte așteptări de… întâmpinare. Faptul că Ionuț (n.red. numele real al lui Jador) nu a fost aici, cumva, m-a destabilizat total", a spus Oana Ciocan.
Vezi această postare pe Instagram